Σοκαρισμένη είναι η τοπική κοινωνία των Τρικάλων από την είδηση ότι ένας 27χρονος εισέβαλε στο σπίτι μιας 86χρονης τη λήστεψε και αποπειράθηκε να τη βιάσει.

Σύμφωνα με πληροφορίες, το περιστατικό σημειώθηκε το βράδυ της Παρασκευής (16/08). Ο 27χρονος μαζί με έναν 29χρονο συνεργό του εισέβαλαν στο σπίτι της ηλικιωμένης γυναίκας. Με τη χρήση βίας, την ακινητοποίησαν και άρχισαν να ψάχνουν το σπίτι, χωρίς όμως να αφαιρέσουν κάτι.

VIRAL ΕΙΔΗΣΕΙΣ

Στη συνέχεια ο 27χρονος αποπειράθηκε να βιάσει το θύμα της ληστείας, ενώ ο 29χρονος συνεργός του περίμενε έξω από το σπίτι. Τελικά αποχώρησε παίρνοντας ένα κινητό τηλέφωνο, ένα ρολόι χειρός και μικρό χρηματικό ποσό.

Στο σημείο έσπευσαν αστυνομικοί της ομάδας ΔΙ.ΑΣ. και κατάφεραν να εντοπίσουν και να συλλάβουν τους δύο δράστες.

Σε βάρος τους σχηματίστηκε δικογραφία για τα αδικήματα της ληστείας και της απόπειρας βιασμού (για τον 27χρονο).

Οι συλληφθέντες θα οδηγηθούν στον Εισαγγελέα Πλημμελειοδικών Τρικάλων, ενώ την προανάκριση διενεργεί το Τμήμα Ασφάλειας Τρικάλων.

Με πληροφορίες από το trikalavoice.gr

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Newsbomb.gr

Διαβάστε επίσης:

Καιρός: Σαββατοκύριακο με βροχές και καταιγίδες - Πού θα είναι έντονα τα φαινόμενα (χάρτες)

Αυτός είναι ο εμπρηστής: Έλληνας, ψυχικά υγιής και οικογενειάρχης – Στο «φως» συγκλονιστικά στοιχεία